พอดีกว่าตอนนี้เป็นประจำเดือนมา15วันแล้วค่ะ แต่มาน้อยมาๆๆ ควรทำไงดีคะ ปล.ตอนนี้เราฝั่งเข็มยาคุมด้วยค่ะ มันเกี้ยวกันไหมคะ
สวัสดีค่ะ หากฝังยาคุมกำเนิดอยู่ การมีเลือดออกจากช่องคลอดนานติดต่อกัน 15 วัน น่าจะเกิดจากผลข้างเคียงของยาฝังคุมกำเนิดที่สามารถพบได้ซึ่งผลข้างเคียงของยาฝังคุมกำเนิดนั้น มักจะทำให้มีเลือดออกแบบกะปริดกะปรอย โดยจะมีปริมาณน้อยๆ หรือในบางราย อาจทำให้มีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้ว ส่วนในบางราย อาจไม่มีประจำเดือนมาได้หากเลือดที่ออกมีปริมาณไม่มากจนเกินไป (เช่น ต้องเปลี่ยนผ้าอนามัยทุก 2 ชั่วโมง) และมีแนวโน้มที่จะมีปริมาณลดลง หรือมาห่างขึ้นเรื่อยๆ ไม่มีปวดท้องน้อยรุนแรง ไม่มีตกขาวที่ผิดปกติ ก็ไม่จำเป็นต้องทำอะไรค่ะ แต่หากเลือดที่ออกมีปริมาณมาก ไม่มีแนวโน้มที่จะลดลง หรือออกนานติดต่กันเป็นเดือน มีปวดท้องน้อย มีตกขาวที่ปิดปกติ ก็ควรไปพบสูติ-นรีแพทย์เพื่อตรวจค่ะ หากไม่ได้เกิดจากมีความผิดปกติอะไร แพทย์อาจให้ยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจให้ยาหยุดการไหลของเลือด เช่น tranexamic acid (กรดทรานเอกซามิก) เป็นต้น